Document ID: 32006D0750

KOMISSION PÄÄTÖS,
tehty 31 päivänä lokakuuta 2006,
päätöksen 2005/359/EY muuttamisesta niiltä osin kuin se koskee Yhdysvalloista peräisin olevien kuorellisten tammitukkien (Quercus L.) purkaussatamia
(tiedoksiannettu numerolla K(2006) 5142)
(2006/750/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvien tai kasvituotteiden haitallisten organismien jäsenvaltioihin kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 15 artiklan 1 kohdan,
sekä katsoo seuraavaa:
(1)
Yhdysvalloista peräisin olevia kuorellisia tammitukkeja (Quercus L.) ei direktiivin 2000/29/EY säännösten mukaisesti periaatteessa saa tuoda yhteisöön, kun otetaan huomioon riski tammen lakastumistautia aiheuttavan Ceratocystis fagacearum (Bretz) Hunt, -kasvintuhoojan kulkeutumisesta.
(2)
Tiettyjä neuvoston direktiivin 2000/29/EY säännöksiä koskevasta poikkeuksesta Yhdysvalloista peräisin olevien kuorellisten tammitukkien (Quercus L.) osalta 29 päivänä huhtikuuta 2005 tehdyllä komission päätöksellä 2005/359/EY (2) sallitaan tällaisten Yhdysvalloista peräisin olevien tukkien tuonti tietyillä edellytyksillä.
(3)
Päätöksen 2005/359/EY 3 artiklan 1 kohdassa säädetään purkamisesta ainoastaan päätöksen liitteessä II mainituissa satamissa. On tarpeen lisätä Latvian ja Slovenian esittämien pyyntöjen mukaisesti Riian ja Koperin satamat liitteen II satamaluetteloon ja poistaa siitä Lauterborgin satama Ranskan esittämän pyynnön mukaisesti, kun muita jäsenvaltioita on edellä mainitun päätöksen 3 artiklan 2 kohdan säännösten mukaisesti kuultu.
(4)
Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2005/359/EY liite II tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 31 päivänä lokakuuta 2006.

Labels: 1
8
3
6
18
15